הבייב התורנית של הוליווד, מייגן פוקס, הפתיעה את כולם השבוע כשלאחר 4 שנות זוגיות, הכללו אירוסין שהופרו ופרידות מרובות, נישאה פוקס בת ה-24 לבריאן אוסטין גרין (הלא הוא דיוויד סילבר מ-בוורלי הילס 90201") המבוגר ממנה ה-12 שנים.
נדמה שאמריקה פיתחה סוג של אובססיה לפוקס שהפכה לחביבת מגזיני הגברים והוכתרה כ"אנג'לינה ג'ולי הבאה". היא מצידה מבינה את ההשוואות אבל דוחה אותן. "שתינו ברונטיות עם קעקועים שמדברות בפתיחות על מין". פוקס גדלה בדרום השמרני והקתולי ובגיל 17 עזבה את הבית בכדי לכבוש את הוליווד. נתוניה המרהיבים הביאו תפקידי אורח בהם תמיד תפקדה על תקן הכוסית התורנית, אבל היה זה התפקיד ב"רובוטריקים" לצד שאיה לה באף שנתן לה את חותמת הכוכבת בהוליווד. סכסוכיה הממושכים עם הבמאי מייקל ביי הביאו לפיטוריה מהסרט השלישי בסדרה (בכל זאת, היא קראה לו 'היטלר') אבל נראה שהאמריקאים לא שבעו עדיין מהיפהפיה הברונטית והחטובה שמעידה על עצמה שהיא בכלל סוג של חנונית.